Zhantas/Cleaned-Kyrgyz_Wikipedia huggingface dataset:
Келтирилген зыянды оңдоо милдети

Келтирилген зыянды оңдоо милдети – биринчи ирет чоң эмес же орто оорлуктагы кылмыш үчүн айыпталып жаткан жашы жетелек өспүрүмгө карата белгиленүүсү мүмкүн болгон мажбурлап тарбиялык таасир этүү чараларынын бири. Анын мүлктүк абалын жана тийиштүү эмгек жөндөмдүүлүктөрүн эсепке алуу менен жүктөлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кемакылдык

Кемакылдык – акыл-эстин терең кеткен, оңолбой турган кемчилиги; акыл-эстин начардыгынан, мурда алган билимин жоготкондугунан жана/же жаңы билимге ээ болууга жарамсыздыгынан, бүтүндөй писхиканын жардылыгынан көрүнөт. К-тын 3 баскычы ажыратылат: акыл-эстин бузулушунун жеңил баскычы (маныроолук), орто баскычы (макоолук) жана акыл-эс ишмердигинин терең, оор даражадагы жабыркоосу (келесоолук). Ошондой эле К. а-тын тубаса (олигофрения) жана ар кыл оорулардан (мээнин кан тамырларынын ичкерүүсү, талма) улам мээнин өзгөрүүсүнөн улам пайда болгон (деменция) түрлөрү да айырмаланат. К. а. оордук даражасына жараша ар кандай укуктук натыйжаларга алып келет. Акылынан айныгандар кылмыш-жаза-укуктук жактан алганда, толук бойдон акыл-эси жайында эмес, жарандык укук жагынан алганда, аракетке толук жарамсыз.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кеме агенти

Кеме агенти – тапшыруу, жалдоо жана сактоо келишимдеринин белгилерин камтуучу деңиз агенттик келишиминин негизинде кеме ээсине кызмат көрсөтүүчү жак. Адатта, К. а. жөнөтүүчүлөр менен тийиштүү мамлекеттик органдарга кеменин келе турган убактысын билдирет, суубекеттеги майда-чүйдө иштерди жана кемени тейлөө жумуштарын (күйүүчү май, суу, азык-түлүк менен камсыз кылуу) аткарат, жүк документтерин жолжоболоштурат, кеме ээсинин кызыкчылыгын коргойт ж. б. у. с.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кеме күбөлүгү

Кеме күбөлүгү — кемеге менчик укугу жөнүндө күбөлүк; кемеде милдеттүү түрдө боло турган негизги кеме документтеринин бири.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кемеден ташып жеткирилди (des)

Кемеден ташып жеткирилди (des) – Инкотермс эрежеси боюнча коюлган шарт. Ал боюнча сатуучу өз товарын келишимде каралган суубекетке жеткирет да, аны сатып алуучуга ташып кирүү үчүн «тазаланбаган» бойдон кеме үстүнөн тапшырып, көрсөтүлгөн бекетке чейин жеткирүүгө байланышкан баардык тобокелчилик менен чыгымдарын өзү тартат. Сатып алуучу белгиленген бекеттеги кемеден товарды кабыл алуу менен, аны импорттук «тазалоодон» өткөрүп, сатуучудан товар кабыл алгандан кийинки тобокелчилик менен чыгымдарды өзү көтөрөт жана да товардын текжайы тууралуу күбөлүгү менен консулдук фактураны жолжоболоштурууда сатуучу тарткан чыгымды кайра төлөп берет. Мындай шарт деңиз жана дарыя жүк тартуусунда гана колдонулат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кемени агенттештирүү

Кемени агенттештирүү – кеме ээси же кеме 
жалдоочу болуп саналган принципал (бүтүмкер) менен түзүлгөн келишим боюнча сунуш 
кылуучунун сунушу менен агенттин суубекеттеги принципалдын кызыкчылыгын коргоо 
аракетин аткаруусу. Агенттин ал аракети принципалдын атынан жүргүзүлүп, көп 
маселелерди чечүүгө туура келет: кемени токтоочу жайга жайгаштыруу мөөнөтү менен 
тартибин тактоо; жүктү жайгаруу; карантин, бажы, чегара талаптарын аткаруу 
жол-жоболору; тийешелүү документтерди жол-жоболоштуруу ж. б.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кемени алмаштыруу

Кемени алмаштыруу – деңиз жолу менен ташуу келишиминин кемени баардык жагынан ага барабар башка кеме менен алмаштырууга мүмкүндүк берүү шарты.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кеменин улуттук тийиштүүлүгү –

Кеменин улуттук тийиштүүлүгү – кеменин белгилүү бир мамлекеттик юрисдикцияга таандыгы. Кемедеги желекке карата аныкталат. Кеме бир гана мамлекеттин желеги астында сүзүп жүрө алат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кен-байлыкты пайдалануу укугунун акысы (бонус)

Кен-байлыкты пайдалануу укугунун акысы (бонус) – кен-байлыкты өздөштүрүү укугун алгандыгы үчүн кен-байлык ээсине (мамлекетке) бир жолку төлөм.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кеңейтилген мөөнөттүү облигация

Кеңейтилген мөөнөттүү облигация – иш-аракет мөөнөтү аяктаганга чейин анын ээсине коомдун башка облигацияларына алмашууга укук бере турган облигация.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кеңеш берүүчү добуш

Кеңеш берүүчү добуш — шайланма органдардын же эл аралык уюмдардын ишине добуш берүү укугусуз катышуу укугу.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кеңешүүчү бөлмө

Кеңешүүчү бөлмө – соттун курамы өзү караган иш боюнча өкүмдү бышыктоочу, чечим же аныктама чыгаруучу бөлмө. Соттун ушул курамына кирбеген адамдардын К. б-дө болушуна жол берилбейт, анткени бул сот актысын жокко чыгарууга алып келет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кеңири таркаган (жайылган) пайдалуу кендер

Кеңири таркаган (жайылган) пайдалуу кендер – курулуш иштери жана курулуш материалдарын өндүрүү үчүн пайдаланылуучу табигый, бузулган жана технологиялык жактан өзгөргөн абалындагы кеңири таркаган минералдар менен тоо тектери.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кеңсе

Кеңсе – мекеме бөлүмү; мекеменин кызмат катка-барын жүргүзүп, күндөлүк документ иштерин тариздей турган бөлүм.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кенч

Кенч – жерге көмүлүп же дагы башка жолдор менен катылып, менчик ээсин аныктоого мүмкүн болбогон же ага карата мыйзамдуу укугунан колжууган акча же баалуу буюмдар; кенч катылган жер участогу же курулуш тийешелүү болгон адамдын менчигине өтөт. Эгер алардын ортосунда башкача келишим түзүлбөсө, кенчти таап алган адамга жарым үлүшү тийешелүү болот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кенч (улуттук, жалпы, жалпы элдик

Кенч (улуттук, жалпы, жалпы элдик ) – кимдир бирөөнүн кандайдыр бир деңгээлде менчиги болгондугуна карабастан, бул же тигил объектинин (материалдык жана материалдык эмес) жалпы социалдык маанисин билдире турган тармактар аралык укук категориясы. Тигил же бул мүлктү (жер, жер катмары, маданият баалуулуктары ж. б.) коомдук (улуттук, дүйнөлүк) кенч катары таануудан улам, ал байлыкты мыйзамда каралган тартипте адамдардын кеңири чөйрөсүнүн пайдалануусуна, ошондой эле, баарыдан мурда, менчик ээсинин (эгер ээси бар болсо) ал мүлктү келечек муундар үчүн сактоону камсыз кылуусуна байланышкан белгилүү бир укуктук алкагын пайда кылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кепил

Кепил – кепилдик берүүчү; кандайдыр бир нерсеге кепилдик берген мамлекет, мекеме же жак. Кепилдик берүү келишими боюнча, К. башка бирөөнүн өз милдеттенмелерин толук же жарым-жартылай аткарышы тууралуу карызкор менен бирдикте кредитордун алдында жоопкерчилигин алат. К-дин кепилдик милдеттенмеси менен камсыз болгон карызкор өз милдеттенмесин аткарбаган же талаптагыдай аткарбаган учурда, эгер кепилдик келишиминде К-дин субсидиардык жоопкерчилиги каралбаган болсо, К. менен карызкор кредитор алдында бирдей жоопкерчилик тартат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кепилдик

Кепилдик ― 1) жарандык укукта карызкордун кредитор алдындагы милдеттенмесин толук же талаптагыдай аткаруусуна кайсы бир адамдын жоопкерчилиги (толук же жарым-жартылай) тууралуу мыйзамда же келишимде каралган милдеттенме (кара: м.: Банк кепилдиги); 2) кандайдыр бир мөөнөткө чейин колдонуу максатына төп болуу үчүн товардын материалдык кемчиликтерине сатуучунун мыйзамда каралган милдеттенмеси. Товардын сапат К-и анын баардык бөлүгүнө (куралуучу буюм) бирдей тийешелүү.

 Дагы караңыз 
Кепилдик мөөнөт
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кепилдик вексель

Кепилдик вексель – анда көрсөтүлгөн сумманы вексель берүүчү вексель кармоочудан албай туруп эле, чарбачылык бүтүмдөрүн камсыз кылуу үчүн берилген вексель. Эгер вексель берүүчү алардын ортосундагы башка милдеттенмелерди жарытып аткарбаган учурда гана, биринчи вексель алуучу К. в-дин негизинде өндүрүп алууга акылуу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кепилдик насыя

Кепилдик насыя ― банк же өкмөттүк органдардын кепилдиги менен уюмдардын бири-бирине кепилдик аркылуу бере турган насыясы.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кепилдик мөөнөт

Кепилдик мөөнөт — Жарандык укукта соодалашуу келишими боюнча товар сапаты талапка жооп бере турган, ал эми аткаруу жана тейлөө иштеринде жарамдуулук касиетин жоготпой турган мезгил аралыгы. Кепилдик мөөнөт кардарга товарды (жумуштарды жана кызмат көрсөтүүлөрдү) берген учурунан башталат жана ал узак мөөнөткө колдонулуучу же сакталуучу товарларга коюлат. Кепилдик мөөнөттүн өтүшү менен, товардын, жумуштун, тейлөөнүн кемчил жактарын табуу, товардын (жумуштардын жана кызмат көрсөтүүлөрдүн) кемчил жактарын толтуруп берүү талаптарын орундоо боюнча даярдоочунун (аткаруучунун, сатуучунун) милдеттенмелери (жалпы эреже боюнча) токтотулат.
 Бөлүнүүсү 
 1) сатып алынган иродукциянын (товардын) кемчилиги аныкталганда сатып алуучунун берүүчүгө (сатуучуга) доомат коюуга акылуу мөөнөтү; 
 2) буюмдун сапаттык көрсөткүчтөрү талаптагыдай экендиги жөнүндө даярдоочу койгон мөөнөт. 
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
 Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.

Категория:Укук
Категория:Юридикалык аталгылар жана түшүнүктөр
Кепилдик төгүм

Кепилдик төгүм – баштапкы баа менен кийинки кундаштыруу ажырымын жабуу үчүн мөөнөттүү келишим боюнча төгүм.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кепилдик төлөм

Кепилдик төлөм – КР эмгек мыйзамдары боюнча жумушчулар өз жумушунан мыйзамда каралган себептер менен убактылуу ажыратылган учурларда өз жумушчуларына ишкана тарабынан төлөнүп бериле турган каражат: мамлекеттик же коомдук милдеттерди аткарганда; ар жылдагы өргүүлөр; милдеттүү медициналык текшерүү; кан тапшыруу милдетин аткарганда; бала багуу үчүн кошумча танапис; ойлоп табуу жана сарамжал сунуштарын киргизгенде; жумушчуга байланыштуу болбогон иш токтоолору. Ошондой эле, К. т-гө бошонуу жөлөкпулу менен ишке аргасыз чыкпаган күндөр үчүн төлөмдөр да кирет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр 
Категория:Бухгалтердик эсеп
Категория:Экономика
Кепилдик фонд

Кепилдик фонд – 1) эсептик палата мүчөлөрүнүн милдеттүү төгүмдөрүнүн эсебинен түзүлө турган биржа фонду. К. ф-дун өлчөмү уюмдардын саны менен аткарымдардын көлөмүнө жараша болот. К. ф. банкта сакталат жана эсептик палата директорлорунун атайын улуксатысыз алынбайт; 2) жеке жана юридикалык жактарды зыянга учуратуучу аракеттердин натыйжасында тарткан зыян ордун толтуруу үчүн милдеттүү түрдө түзүлгөн фонд.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кепилдик шертпул

Кепилдик шертпул – ар жолку биржа келишимин түзүүдө кардардын каржы милдеттенмелеринин кепилдиги түрүндө эсептик палатага биржа мүчөлөрү тарабынан төгүлүүчү биржадагы акча өлчөмү. Ал баштапкы ( депозит ) жана өзгөрүлмө (маржа) К. ш-у болуп өзара бөлүнөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кепилкат

Кепилкат – жарандык укукта кепил (кепилдикке өтүүчү) кандайдыр бир милдеттенме алган документ. Ал милдеттенмелер К-та эскертилген шартта аткарылууга тийиш.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Керек-жарак кооперациясы

Керек-жарак кооперациясы – кээбир өлкөлөрдө, мисалы, РФде уставдарынын негизинде, өздөрүнүн товарларга жана кызмат көрсөтүүлөргө болгон керектөөлөрүн акчалай жана материалдык мүчөлүк акылардын эсебинен канааттандыруу максатында аракеттенүүчү пайчылардын ыктыярдуу коомдорунун, алардын бирикмелеринин жыйындысы. 16 жашка толгон жарандар жана юридикалык жактар керек-жарак коомдорунун (бирликтеринин, кооперативдеринин) пайчылары (мүчөлөрү) боло алышат. К.-ж. к. пайчыларынын мүдөөлөрүндө даярдоо, соода, өндүрүштүк, ортомчулук багытындагы, ошондой эле мыйзамда тыюу салынбаган башка ишмердиктерди жүзөгө ашырат, социалдык-тиричиликтик инфратүзүмдү өнүктүрүүгө артараптан көмөк көрсөтөт, кайрымдуулук иштерин жүргүзөт, эларалык кооперативдик кыймылга катышат. К.-ж. к-на туракжай курулуш, дача-курулуш, гараж, багбанчылык д. у. с. кооперативдер кирет. К.-ж. к. коммерциялык эмес уюм болуп саналат. К.-ж. к. тарабынан мыйзамга жана уставга ылайык жүзөгө ашырылган ишкердиктен алынган кирешелер анын мүчөлөрүнүн ортосунда бөлүштүрүлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Керектөө насыясы

Керектөө насыясы — товарлар менен кызмат көрсөтүүлөр акыркы керектөөчүгө бериле турган насыя.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Керектен чыгуучу буюмдар

Керектен чыгуучу буюмдар – бир жолу пайдалангандан кийин жок кылынуучу же олуттуу өзгөрүүгө учуроочу (м.: чийки затты кайра иштетүү) буюмдар, алардан айырмаланып керектен чыкпоочу буюмдар пайдаланылганда эскирет, жешилет, бирок бир топ убакыт бою өздөрүнүн баштапкы касиеттерин жоготпойт (машиналар, турак үй, эмерек ж. б.). К. ч. б. мүлктү жалдоо, акысыз пайдалануу келишимдеринин заты боло албайт, бирок, м.: карыз берүү келишиминин предмети боло алат, анткени, акчаны чыгымдаган карызкор кредиторго карызын башка акча белгилери менен кайтарат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Керектөөчү

Керектөөчү — пайда көрүү максатын көздөбөстөн, өзүнүн жеке (жашоо-тиричиликтик) муктаждыктары үчүн гана товарларга (жумушка, кызмат көрсөтүүгө) тапшырык жасоо, сатып алуу ниети бар, сатып алуучу же пайдалануучу жеке же юридикалык жак.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Керектөөчүлөрдү (кардарларды) алдоо

Керектөөчүлөрдү (кардарларды) алдоо – КР кылмыш-жаза мыйзамдарында каралган экономикалык ишмердүүлүк чөйрөсүндөгү кылмыш. Ал соода-сатык (тейлөө кызматын көрсөтүү) тармагында жеке ишкер катары катталган жарандар менен товар сатуучу же калкка тейлөө кызматын көрсөтүүчү уюмдардагы туура эмес ченөө, туура эмес өлчөө, товар сапаты менен товар касиети боюнча жаңылыштыкка түртүү аркылуу жасалат. Ошондой эле, К. а. соода эрежесине жолтоо болгон административдик укук бузуу катары кирет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кертбаш кылмыштуулугу

Кертбаш кылмыштуулугу – мүлктүк керектөөлөрүн акысыз канааттандыруу максатында (аларды жасаган адамдардын) белгилүү бир мезгил ичинде, белгилүү аймакта жасаган кылмыштарынын жыйындысы. К. к-нун күч колдонулбаган ( уурдоо , кесепчилик ж. б.) жана күч колдонулган ( тоноо , күч колдонуу коркунучу алдында же күч колдонуу менен опузалап алуу , каракчылык ж. б.) түрлөрү айырмаланат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кертбашын тактоо

Кертбашын тактоо – ыкчам издөө ишчарасынын бири (кара: Ыкчам издөө иши ). Ал дактилоскопиялык 
картотека, кылмыш болгон жерде калтырылган издер, жыт, кан, шилекей курамы 
боюнча шектүү делген адамдын кертбашын аныктоо менен мүнөздөлөт. К. т. үчүн 
криминалисттик жана ыкчам издөө каттоолору менен маалымат тутумдары 
колдонулат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Керээзди аткаруу

Керээзди аткаруу – керээз ээси К. а-ну мураскер болуп саналбаган жакка (керээзди аткаруучуга) тапшыруусу мүмкүн. Мындай жактын керээзди аткарууга макулдугу керээздин өзүндө же ага тиркелген арызда өз колу менен жазылууга тийиш. Мураскерлер өзара макулдашуу боюнча, мураскерлердин бирине же башка жакка К. а-ну тапшырууга акысы бар. Эгер мындай макулдашууга жетише алышпаса, бир же бирнече мураскердин талабы боюнча керээзди аткаруучу сот тарабынан дайындалат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Керээз кат

Керээз кат — жарандын өзүнө караштуу мүлкүн же ага карата укугун көзү өткөндөн кийин жайгаруу боюнча калтырган жеке эркин камтуучу документ. Жаран (мурастоочу) өз мүлкүнүн баарын же кандайдыр бир бөлүгүн мыйзам боюнча мураскерлеринин катарына кирген да, кирбеген да адамдарга, ошондой эле юридикалык жактарга, мамлекетке же жергиликтүү өз алдынча башкаруу органдарына мурас калтырышы мүмкүн. Мурастоочу бардык мүлкү жөнүндө керээз калтырууга укугу бар. Керээз үзүлгөн жери жана убактысы көрсөтүлүү менен, кат жүзүндө түзүлүп, керээз ээсинин кол тамгасы коюлат да, нотариалдык жактан күбөлөндүрүлөт.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кесепчилик (алдамчылык)

Кесепчилик (алдамчылык) – КР кылмыш-жаза мыйзамдарында каралган бирөөнүн менчигине каршы жасалган кылмыш, уурдоонун зордук-зомбулуксуз таризи. Ал бирөөнүн мүлкүнө ээлик кылып алууну же алдоо жолу аркылуу мүлккө ээ болууну же бирөөнүн ишениминен пайдаланууну түшүндүрөт. Кайра кайталанган, көмүскө бүтүм аркылуу жасалган, ошондой эле кызмат абалынан пайдалануу менен өтө ири өлчөмдө, уюмдашкан топ тарабынан жасалган К. квалификациялуу болуп эсептелет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кесипкөйлүк кылмыштуулук

Кесипкөйлүк кылмыштуулук – төмөнкү белгилер менен мүнөздөлгөн кылмыштуулук: а) кылмыштуу иштердин туруктуу түрү (адистешүүсү); б) кылмышкердин белгилүү билим жана жөндөмдөргө ээ болуусу; в) кылмыш кылуу жашап туруу каражатынын негизги булагы болгону; г) антисоциалдык чөйрө менен туруктуу байланыштарынын болушу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кесиптик башталгыч билим берүү

Кесиптик башталгыч билим берүү – негизги же жалпы орто билимдин базасында коомдук пайдалуу ишмердүүлүктүн негизги багыттары боюнча адистикке ээ эмгектин жумушчуларын (жумушчуларды, кызматчыларды) негизги же жалпы билим берүү базасында 10 пайыздан ашык эмес, ал эми жетүүгө кыйын жана алыскы аймактарда – 15 пайыздан ашык эмес даярдоо.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр